

 REPUBLIKA HRVATSKA

 OPĆINSKI SUD U SESVETAMA

 Industrijska cesta 15, Sesvete

Ured predsjednika suda

Broj: 7 Su-488/2024-28

Sesvete, 18. srpnja 2024.

OBAVIJEST UZ JAVNI NATJEČAJ

Općinskog suda u Sesvetama broj 7 Su-488/2024 od 11. srpnja 2024., objavljen 17. srpnja 2024. u Narodnim novinama broj 84/2024, sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19 - dalje u tekstu: Uredba) obavještavaju se kandidati o opisu poslova i podacima o plaći za radno mjesto:

**VIŠI ZEMLJIŠNOKNJIŽNI REFERENT**

**Opis poslova:** izrađuje nacrte odluka u zemljišnoknjižnim predmetima. Provodi upise u zemljišne knjige. Zaprima podneske, vrši usporedbu prijedloga za upis sa stvarnim stanjem u zemljišnim knjigama. Izdaje zemljišnoknjižne izvatke, prijepise i uvjerenja, obavlja uvide u zemljišne knjige za potrebe stranaka i punomoćnika stranaka. Obavlja druge poslove po nalogu i uputama voditelja zemljišnoknjižnog odjela. .

 **Podaci o plaći:** plaću službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5 % za svaku navršenu godinu radnog staža, a sukladno Zakonu o plaćama u državnoj službi i javnim službama (Narodne novine, broj 155/23) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24 i 33/24)

Provjera znanja i testiranje se provodi u dvije faze.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

**Prva faza testiranja** - sastoji se od provjere znanja, sposobnosti i vještina bitnih za obavljanje poslova radnog mjesta za koje se je kandidat/kinja prijavilo/la - pismena provjera.

Pravni izvori za pripremu kandidata za testiranje:

- Zakon o zemljišnim knjigama (Narodne novine, broj 63/19, 128/22 i 155/23)- www.nn.hr

- Pravilnik o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (Zemljišnoknjižni poslovnik) („Narodne novine“, broj 81/97, 109/02, 123/02, 153/02, 14/05, 60/10, 55/13, 63/19 i 128/22) - [www.nn.hr](http://www.nn.hr)

**Druga faza testiranja:** U drugu fazu testiranja upućuju se kandidati koji su ostvarili najmanje po 5 bodova iz svakog poglavlja testiranja, odnosno 10 bodova ukupno.

Druga faza testiranja sastoji se od provjere znanja rada na računalu. Testiranje će biti pismeno, a uključuje osnove operativnog sustava Windows i Microsoft Office.

**Intervju:** Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja. Na intervju će se pozvati svi kandidati koji su zadovoljili u drugoj fazi testiranja.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.